**MEMORANDWM CYD-DDEALLTWRIAETH**

RHWNG

**Yr Ombwdsmon Seneddol a Gwasanaeth Iechyd (PHSO)**

a

**Ombwdsmon Gwasanaethau Cyhoeddus yr Alban, Ombwdsmon Gwasanaethau Cyhoeddus Cymru, Ombwdsmon Gwasanaethau Cyhoeddus Gogledd Iwerddon, ac Ombwdsmon Gwasanaethau Cyhoeddus Gibraltar (y cyfeirir atynt o hyn ymlaen fel: Ombwdsmyn sy’n gydweithwyr)**

Mae'r Memorandwm Cyd-ddealltwriaeth hwn yn nodi'r telerau a'r ddealltwriaeth rhwng y PHSO a’r Ombwdsmyn sy’n gydweithwyr mewn perthynas â chydweithredu ar gyrchu Cyngor Clinigol. Mae'n gytundeb ffurfiol rhwng y partïon ond nid yw'n gyfreithiol rwymol.

**Cefndir**

Yn dilyn ymgynghoriad rydym wedi sefydlu trefniadau cydweithredol ar gyfer rhannu gwybodaeth am ffynonellau posibl o gyngor clinigol. Mae PHSO yn cynnal cronfa ddata sylweddol o gynghorwyr clinigol allanol i wasanaethu ei ofynion ei hun. Mae gan Ombwdsmyn sy’n gydweithwyr adnoddau a gofynion llai ond mae ganddynt bellach fynediad i gronfa ddata PHSO.

**Diben**

Mae'r Memorandwm Cyd-ddealltwriaeth hwn yn nodi'r egwyddorion ar gyfer cydweithio ym maes cyrchu Cyngor Clinigol a chyfrifoldebau pob Ombwdsmon mewn perthynas â chyflawni'r cydweithredu hwnnw.

Mae tri maes cydweithio allweddol:

1. **Cronfa Ddata o Gynghorwyr Clinigol**

Mae pob parti i’r Memorandwm Cyd-ddealltwriaeth wedi’u cofrestru ar system ShareFile PHSO. Ar ddiwrnod gwaith olaf pob mis bydd y Gronfa Ddata o Gynghorwyr Clinigol diweddaraf yn cael ei hallforio gan PHSO i ShareFile a bydd ar gael i bawb sy'n rhan o'r Memorandwm Cyd-ddealltwriaeth.

Bydd PHSO yn rhoi 12 mis o rybudd o unrhyw fwriad i roi’r gorau i rannu’r Gronfa Ddata o Cynghorwyr Clinigol.

Lle mae Ombwdsmyn sy’n gydweithwyr yn cael Cynghorwyr Clinigol newydd (er enghraifft, lle mae bwlch yn y gronfa ddata o Gynghorwyr Clinigol presennol), bydd eu manylion yn cael eu rhannu gyda PHSO i'w hychwanegu at y gronfa ddata cyn belled â bod caniatâd wedi'i gael gan yr unigolyn hwnnw i rannu ei fanylion.

1. **Costau, Risg a Llywodraethu Gwybodaeth**

Mae'r holl wybodaeth yn y Gronfa Ddata o Gynghorwyr Clinigol yn ddarostyngedig i ddarpariaethau'r Ddeddf Diogelu Data (1998) a bydd yn cael ei thrin yn gwbl gyfrinachol.

Ni chaniateir i unrhyw barti lawrlwytho unrhyw ran o'r Gronfa Ddata o Gynghorwyr Clinigol i systemau TG allanol oni bai bod cytundeb rhwng gwasanaeth Ombwdsmon penodol a Chynghorydd Clinigol unigol.

Mae pob parti'n cytuno mai dim ond am y rhesymau a nodwyd o ddarparu cyngor clinigol y mae'r wybodaeth a gedwir yn y Gronfa Ddata o Gynghorwyr Clinigol ar gael ac na ddylid ei defnyddio at unrhyw ddiben arall.

Mae Ombwdsmyn sy’n gydweithwyr yn cytuno i hysbysu PHSO ar unwaith os bydd unrhyw achos o dorri manylion Cynghorydd Clinigol yn digwydd.

Pe bai unrhyw barti yn dod yn ymwybodol o unrhyw anghywirdeb yn y wybodaeth yn y Gronfa Ddata o Gynghorwyr Clinigol byddant yn hysbysu PHSO ar unwaith fel y gellir cymryd camau i'w diwygio.

Mae pob parti yn cytuno i rannu unrhyw bryderon sylweddol ynghylch addasrwydd i ddarparu cyngor clinigol unrhyw Gynghorydd Clinigol ar ShareFile PHSO gyda'r Cynrychiolwyr Partner cyn gynted â phosibl. Mae'r holl bartïon yn cytuno mai'r Ombwdsmon sy'n ceisio'r cyngor fydd yn ysgwyddo unrhyw gost o ganlyniad i farnu bod unrhyw Gynghorydd Clinigol yn anaddas i roi cyngor, ac ar yr amod bod yr holl Gynrychiolwyr Partner wedi'u hysbysu cyn gynted ag y bydd unrhyw bryder yn codi.

1. **Cefnogaeth ar gyfer pontio**

Bydd cefnogaeth a chyfeirio ar y cyd yn parhau rhwng uwch gydweithwyr Cyngor Clinigol yn PHSO ac Ombwdsmyn sy’n gydweithwyr i alluogi staff Ombwdsmyn sy’n gydweithwyr i ddod yn gyfarwydd â'r gronfa ddata a dulliau o nodi Cynghorwyr Clinigol addas. Anogir Ombwdsmyn sy’n gydweithwyr i gyfeirio at Ganllawiau Briffio presennol a ddarparwyd gan PHSO ar gyfer caffael Cynghorwyr Clinigol.

**Trefniadau parhaus**

Bydd y partïon i’r MOU yn cymryd rhan yn y trefniadau parhaus canlynol:

* Cyfarfodydd dysgu ac adborth rheolaidd a gynhelir o leiaf unwaith y flwyddyn; a
* Rhannu gwybodaeth am y defnydd o drefniadau cyngor clinigol a'u heffeithiolrwydd.

**Hyd**

Mae'r Memorandwm Cyd-ddealltwriaeth hwn ar ewyllys a gellir ei addasu drwy gydsyniad staff awdurdodedig PHSO a’r Ombwdsmyn sy’n gydweithwyr. Daw'r Memorandwm Cyd-ddealltwriaeth hwn i rym pan gaiff ei lofnodi gan staff awdurdodedig y PHSO a'r Ombwdsmyn sy’n gydweithwyr. Yn absenoldeb cytundeb ar y cyd gan y staff awdurdodedig i addasu neu derfynu, bydd y Memorandwm Cyd-ddealltwriaeth hwn yn parhau mewn grym hyd nes iddo gael ei adolygu ym mis Mawrth 2019.

Bydd adborth o gyfarfodydd dysgu ac adborth yn llywio'r adolygiad.

Bydd adolygiad pellach yn digwydd bob dwy flynedd trwy gytundeb ysgrifenedig y partïon.

**Adrodd**

Byddwn yn adolygu effeithiolrwydd y trefniadau fel rhan o'r trefniadau cydweithredol y cyfeirir atynt uchod.

**Manylion Cyswllt**

**Sefydliad Partner** Yr Ombwdsmon Seneddol a Gwasanaeth Iechyd (PHSO)

Cynrychiolydd partner Abi Howarth

Rôl Cyfarwyddwr Gweithrediadau ac Ansawdd

Cyfeiriad Citygate, 47-51 Mosley Street, Manchester, M2 3HQ

Ffôn 0300 061 4521 (Holly Taylor)

E-bost: abigail.howarth@ombudsman.org.uk

Dyddiad: 06/03/18

(Llofnod y partner)

Enw print: Abi Howarth

**Sefydliad Partner** Ombwdsmon Gwasanaethau Cyhoeddus yr Alban (SPSO)

Cynrychiolydd partner Niki Maclean

Rôl Cyfarwyddwr

Cyfeiriad 4, Melville Street, Edinburgh, EH3 7NS

Ffôn 0131 240 8850

E-bost: niki.maclean@spso.gsi.gov.uk

 Fiona.paterson@spso.gsi.gov.uk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dyddiad: 23/03/18

(Llofnod y partner)

Enw print: Niki Maclean

**Sefydliad Partner** Ombwdsmon Gwasanaethau Cyhoeddus Cymru (OGCC).

Cynrychiolydd partner Chris Vinestock

Rôl Prif Swyddog Gweithredu a Chyfarwyddwr Ymchwiliadau

Cyfeiriad 1, Ffordd yr Hen Gae, Pencoed, CF35 5LJ

Ffôn 01656 641173

E-bost: chris.vinestock@ombudsman-wales.org.uk

 Dyddiad: 23 Mawrth 2018

(Llofnod y partner)

Enw print: Chris Vinestock

**Sefydliad Partner** Ombwdsmon Gwasanaethau Cyhoeddus Gogledd Iwerddon (NIPSO)

Cynrychiolydd partner Paul McFadden

Rôl Dirprwy Ombwdsmon

Cyfeiriad Progressive House, 33 Wellington Place, BT1 6HN

Ffôn 028 90 897774

E-bost: paul.mcfadden@nipso.org.uk

 Dyddiad: 28 Mehefin 2018

(Llofnod y partner)

Enw print \_\_Paul McFadden

**Sefydliad Partner** Ombwdsmon Gwasanaethau Cyhoeddus Gibraltar

Cynrychiolydd partner Nicholas Caetano

Rôl Dirprwy Ombwdsmon

Cyfeiriad 10, Governors Lane, Gibraltar, GX11 1AA

Ffôn +(350) 20046001

